বেটা (চলচ্চিত্র)
বেটা (হিন্দি: बेटा, অনুবাদ 'পুত্র') হল ইন্দ্র কুমার পরিচালিত ১৯৯২ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। ছবিটির চিত্রনাট্য রচনা করেছেন নৌশির খাতাউ ও কমলেশ পাণ্ডে। ছবিতে শ্রেষ্ঠাংশে অভিনয় করেছেন অনিল কাপুর, মাধুরী দীক্ষিত ও অরুণা ইরানী। ছবিটি ১৯৯২ সালের ৩ এপ্রিল ভারতে মুক্তি পায় এবং সে বছরের সর্বোচ্চ আয়কারী চলচ্চিত্রের তালিকায় শীর্ষে অবস্থান করে। ছবিটি শ্রেষ্ঠ অভিনেতা ও অভিনেত্রীসহ পাঁচটি বিভাগে ফিল্মফেয়ার পুরস্কার অর্জন করে।